Diari Oficial de la Generalitat Valenciana


Sumari del DOGV 9387, del 20-07-2022 (2022/6816)

RESOLUCIÓ de 13 de juliol de 2022, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es convoca concurs específic per a la provisió d'un lloc de treball singularitzat en la Fiscalia Provincial d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6816


Data del document
:   13-07-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 13 de juliol de 2022, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es convoca concurs específic per a la provisió d'un lloc de treball singularitzat en la Fiscalia Provincial d'Alacant. [2022/6816]  
De conformitat amb el que s'estableix en els article 532 i 533 de la Llei orgànica 6/1985, d'1 de juliol, del poder judicial, i en els articles 49 i següents del Reglament d'ingrés, provisió de llocs de treball i promoció professional del personal funcionari al servei de l'Administració de Justícia, aprovat per Reial decret 1.451/2005, de 7 de desembre, es convoca concurs específic de mèrits, per a la provisió d'un lloc de treball singularitzat que s'assenyala en l'annex I, entre els funcionaris del cos de gestió processal i administrativa, d'acord amb les bases següents:  
  
  
Primera. Règim de participació  
Podran participar-hi els/les funcionaris/àries de carrera pertanyents al Cos de Gestió Processal i Administrativa, qualsevol que siga l'àmbit territorial en què estiguen destinats, que reunisquen les condicions generals exigides i els requisits determinats en aquesta convocatòria, en la data en què acabe el termini de presentació de les sol·licituds de participació, i els mantinguen fins a la resolució definitiva del concurs.  
  
No podran participar en el present concurs els/les funcionaris/àries del mencionat cos que es troben en situació d'excedència voluntària per interés particular o per agrupació familiar, durant el període mínim obligatori de permanència en aquesta situació; els suspensos en ferm, mentre dure la suspensió; i els/les sancionats/des amb trasllat forçós, per a destí en la mateixa localitat en la qual se'ls va imposar la sanció, mentre no hagen transcorregut un o tres anys, si es tracta de falta greu o molt greu, respectivament.  
Quant al temps mínim per a participar en el present concurs específic, de conformitat amb el que es preveu en l'article 49.7 del Reglament d'ingrés, provisió de llocs de treball i promoció professional del personal funcionari al servei de l'Administració de Justícia, aprovat per Reial decret 1.451/2005, de 7 de desembre, no regirà la limitació establida en el seu article 46.1.  
  
Segona. Lloc de treball  
El lloc de treball, a proveir mitjançant el present concurs, és el que figura en l'annex I d'aquesta resolució.  
En el citat annex es fan constar les dades referents al lloc de treball, així com la seua descripció, amb inclusió de les especificacions derivades de la naturalesa de la funció encomanada a aquest, i la relació de les principals tasques. Així mateix, s'indica el complement general del lloc, complement específic, cos al qual està adscrit, i els mèrits específics corresponents.  
  
Tercera. Sol·licituds  
1. Les persones interessades hauran de presentar les seues sol·licituds, en el termini de cinc dies hàbils comptats des de l'endemà de la publicació de la present convocatòria en el Boletín Oficial del Estado i en el Diari Oficial de la Generalitat Valenciana, segons el model que figura en l'annex II, a través del Registre Electrònic de la Generalitat Valenciana: https://www.gva.es/va/proc22748, d'acord amb el que estableix l'article 14 de la Llei 39/2015, d'1 d'octubre, del procediment administratiu comú de les administracions públiques.  
2. Amb la sol·licitud s'haurà d'adjuntar l'annex III, de declaració dels mèrits i capacitats que s'al·leguen, que hauran d'acreditar-se documentalment mitjançant les certificacions, títols, justificants o qualsevol altre mitjà documental, degudament compulsats i numerats, a què es refereix la base sisena d'aquesta convocatòria. Els mèrits es valoraran amb referència a la data de finalització del termini de presentació de sol·licituds.  
3. Les sol·licituds tindran caràcter vinculant per als/les concursants. No obstant això, podrà admetre's la renúncia a la participació en el concurs, tenint com a termini fins a l'últim dia de presentació d'al·legacions a la resolució provisional, en aquells casos degudament justificats i sotmesos a la Comissió de valoració.  
4. Els/les participants en el concurs no podran anul·lar o modificar el contingut de la seua sol·licitud una vegada finalitzat el període de la seua presentació.  
  
Quarta. Fases del concurs i proposta de resolució  
El present concurs específic consta de dues fases que inclouran la totalitat dels mèrits i capacitats especificats en la base cinquena d'aquesta convocatòria. La proposta de resolució recaurà en la persona candidata que tinga la major puntuació en la valoració dels mèrits en el conjunt de totes dues fases.  
En cas d'empat en el conjunt del concurs, aquest es dirimirà en funció de la major puntuació obtinguda en l'apartat d'antiguitat en el cos.  
  
  
Cinquena. Mèrits i capacitats a valorar. Barems de valoració  
1. Primera fase: mèrits generals (puntuació màxima 65 punts).  
En aquesta fase es comprovaran i valoraran els mèrits generals. La puntuació màxima que es podrà aconseguir serà de 65 punts.  
a) Antiguitat. Pels serveis prestats com a funcionari de carrera en el cos o escala per al qual participa, computats des de la data de presa de possessió, s'atorgaran dos punts per cada any complet de serveis, i es valoraran proporcionalment els períodes inferiors per mesos o, si fa el cas, per dies. A l'efecte, els mesos es consideraran de trenta dies. La puntuació corresponent per dia és de 0,94866095 punts. La puntuació màxima per aquest concepte serà de 56 punts.  
  
b) Coneixements orals i escrits de valencià. Es valoraran els coneixements orals i escrits de valencià fins a un màxim de 9 punts, segons el nivell de coneixements acreditats en els termes següents:  
Certificat de grau superior o nivell C2: 9 punts.  
Certificat de grau mitjà o nivell C1:7 punts.  
Certificat nivell B2 MECR: 5 punts.  
Certificat de grau elemental o nivell B1: 3 punts.  
2. Segona fase: mèrits específics (puntuació màxima 40 punts).  
  
En aquesta fase es comprovaran i valoraran els mèrits específics que garantisquen l'adequació del/ l'aspirant d'acord amb el contingut funcional del lloc a proveir descrit en l'annex I d'aquestes bases.  
La valoració dels mèrits específics d'aquesta segona fase s'efectuarà mitjançant la puntuació obtinguda amb la mitjana aritmètica de les atorgades per cadascun dels membres de la Comissió de valoració, havent de rebutjar-se a l'efecte la màxima i la mínima concedides o, si fa el cas, una de les quals apareguen repetides com a tals. Les puntuacions atorgades en cada apartat del barem, així com la valoració final, hauran de reflectir-se en l'acta que s'alçarà a l'efecte, segons l'article 49.8 del Reial decret 1.451/2005, de 7 de desembre pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'administració de Justícia.  
  
En concret i, dins d'aquesta fase, es valoraran els mèrits i capacitats que s'especifiquen en l'annex I:  
2.1. Experiència professional:  
2.1.1. Experiència en oficines Fiscalia: Es valorarà l'acompliment de llocs en oficines de Fiscalia, com a funcionari de carrera en el Cos de Gestió Processal Administrativa.  
La puntuació màxima a obtindre en aquest apartat serà de 25 punts, a raó de 2 punts per cada any complet de serveis efectius en aquests centres de destí i es computaran proporcionalment els períodes inferiors per mesos o, si fa el cas, per dies. A l'efecte, els mesos es consideraran de trenta dies. La puntuació corresponent per dia és de 0,62000247 punts. Es computaran des de la presa de possessió en cada destí, no computant-se els terminis possessoris.  
2.1.2. Experiència en direcció de grups de treball (quan aquest mèrit estiga previst en l'annex II): es valorarà l'acreditació de l'acompliment de llocs que figuren en les Relacions de Llocs de treball baix de denominació de cap de Secció, cap d'Equip o de coordinador/a, a raó de 0,75 punts per any complet de serveis en aquests llocs, i es computaran proporcionalment els períodes inferiors per mesos o, si fa el cas, per dies. La puntuació màxima a obtindre per aquest apartat serà de 3,75 punts.  
2.1.3. Àmplia experiència en gestió aplicacions informàtiques del Ministeri Fiscal: es valorarà l'acreditació de l'acompliment de llocs de treball que comporten àmplia experiència en l'ús d'aquestes aplicacions, a raó de 0,75 punts per any complet de serveis en aquests llocs i es computaran proporcionalment els períodes inferiors per mesos o, si fa el cas, per dies. La puntuació màxima a obtindre per aquest apartat serà la prevista en l'annex 2.  
2.2. Coneixements:  
2.2.1. Coneixements en Estadística: es valoraran acreditant la impartició, assistència i/o l'aprofitament dels cursos de formació i de perfeccionament que tracten sobre Estadística, a raó de 0,2 punts per cada 10 hores de formació rebuda i de 0,4 punts per cada 10 hores de formació impartida. Queden exclosos els cursos d'entitats privades, els de menys de 10 hores, els de més de 5 anys d'antiguitat i els de matèries repetides, valorant-se el de major durada. Tampoc es valoraran com a cursos de formació els crèdits universitaris. La puntuació màxima a obtindre per aquest apartat serà la prevista en l'annex II.  
  
2.2.2. Coneixements informàtics: es valoraran acreditant la impartició, assistència i/o l'aprofitament dels cursos de formació i de perfeccionament sobre Informàtica, a raó de 0,2 punts per cada 10 hores de formació rebuda i de 0,4 punts per cada 10 hores de formació impartida. Queden exclosos els cursos d'entitats privades, els de menys de 10 hores, els de més de 5 anys d'antiguitat i els de matèries repetides, valorant-se el de major durada. Tampoc es valoraran com a cursos de formació els crèdits universitaris. La puntuació màxima a obtindre per aquest apartat serà la prevista en l'annex II.  
  
La puntuació final màxima, sumades totes dues fases, serà de 105 punts.  
  
Sisena. Sistemes d'acreditació de mèrits i capacitats  
1. La Direcció General de Modernització i Relacions amb l'Administració de Justícia comprovarà d'ofici l'antiguitat en el Cos, conforme al que estableix el punt 1.a) de la base cinquena d'aquesta convocatòria.  
  
2. Així mateix, el nivell de coneixements de valencià haurà de ser al·legat per la persona interessada, i se'n farà la verificació d'ofici per la Direcció General de Modernització i Relacions amb l'Administració de Justícia.  
3. L'experiència professional en fiscalies de la Comunitat Autònoma Valenciana haurà de ser al·legada per la persona interessada, i igualment se'n farà la verificació d'ofici per la Direcció General de Modernització i Relacions amb l'Administració de Justícia.  
En cas de funcionaris/àries que hagen exercit els seus serveis en fiscalies d'altres comunitats autònomes o en l'àmbit gestionat pel Ministeri de Justícia, el mèrit relatiu a l'experiència professional haurà de ser al·legat per la persona interessada, qui també haurà d'aportar certificat expedit per l'òrgan competent en matèria de personal corresponent acreditativa del temps de serveis prestats en els referits centres de destí.  
  
4. Amb la finalitat d'acreditar la resta dels mèrits i les capacitats a què es refereix la base quarta, s'aportarà, dins del termini de presentació de sol·licituds, la documentació següent:  
4.1. Els mèrits relatius als cursos de formació a què es refereixen els punts 2.2.1 i 2.2.2 de la base cinquena, s'acreditaran mitjançant els diplomes o certificats obtinguts en cursos de formació o perfeccionament, organitzats, impartits o homologats per qualsevol institució o administració pública, així com per les centrals sindicals en desenvolupament d'acords per a la formació subscrits amb les administracions públiques que guarden relació amb els mèrits adés esmentats.  
En cas que s'al·legue com a mèrit la impartició dels referits cursos s'acreditarà mitjançant el certificat corresponent.  
4.2. L'experiència en direcció de grups de treball a través de l'acompliment de llocs amb denominació de cap o coordinació, haurà de ser al·legada per la persona interessada, i se'n farà igualment la verificació d'ofici per la Direcció General de Justícia.  
En cas de funcionaris/àries que hagen exercit aquests llocs en altres comunitats autònomes o en l'àmbit gestionat pel Ministeri de Justícia, s'haurà d'aportar certificat expedit per l'òrgan competent en matèria de personal corresponent acreditatiu del temps de serveis prestats en els referits llocs de cap o coordinació.  
  
4.3. L'experiència en gestió en aplicacions informàtiques del Ministeri Fiscal s'acreditarà mitjançant certificació del responsable funcional de l'òrgan de la Fiscalia de destí, en la qual conste el temps de serveis prestats en llocs de treball que comporten àmplia experiència en l'ús d'aquestes aplicacions.  
  
Setena. Comissió de valoració  
1. L'òrgan col·legiat al qual correspon el desenvolupament d'aquest procés de provisió és la Comissió de valoració, està formada per quatre membres en representació de l'administració convocant i designats per ella, dels quals almenys un serà funcionari al servei de l'Administració de Justícia, i tres membres designats per les organitzacions sindicals més representatives, en els termes previstos en l'art. 50 del Reial decret 1.451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, i la seua selecció respondrà a criteris d'imparcialitat, professionalitat i paritat.  
  
2. La Comissió de valoració té la facultat de convocar personalment els/les candidats/tes, amb la finalitat d'aclarir punts dubtosos dels mèrits i capacitats o altres aspectes de la documentació aportada per les persones interessades, quan ho considere convenient.  
3. Excepte els requeriments de caràcter individual, les actuacions de la Comissió de valoració que requerisquen notificació a els/les aspirants es faran públiques en la pàgina web de la Direcció General de Modernització i Relacions amb l'Administració de Justícia, així com en la intranet de l'Administració de Justícia.  
4. La Comissió de valoració és l'encarregada de proposar, per a cada lloc, a els/les candidats/as que hagen obtingut major puntuació, sumats els resultats de la fase de mèrits generals i de la fase de mèrits específics i, en cas d'empat, als/les candidats/tes amb major antiguitat en els cossos respectius.  
  
Vuitena. Procediment  
1. Transcorreguts els terminis previstos de presentació de sol·licituds, la Comissió de Valoració elaborarà la proposta d'aspirants admesos i exclosos, amb indicació dels motius d'exclusió, que serà exposada en el web de la Direcció General de Justícia. Les persones interessades tindran un termini de tres dies hàbils per a formular al·legacions contra la proposta d'admesos i exclosos.  
2. Realitzada la valoració dels mèrits previstos segons els sistemes d'acreditació que s'han establit en la base sisena, la Comissió de valoració elaborarà la proposta provisional d'adjudicació dels llocs oferits en el concurs, que serà exposada d'acord amb el que estableix el punt 3 de la base setena, a fi que les persones interessades puguen formular, en el termini tres dies hàbils, les observacions o reclamacions que consideren pertinents.  
3. La Comissió de valoració elaborarà la proposta definitiva d'adjudicació dels llocs oferits en el concurs, que elevarà a l'òrgan convocant a fi que, si escau, l'aprove i elabore la resolució definitiva del concurs.  
  
  
Novena. Resolució del concurs  
El present concurs serà resolt en el termini màxim de tres mesos comptats des de l'endemà de finalització de presentació de sol·licituds. La resolució es publicarà en el Boletín Oficial del Estado i en el Diari Oficial de la Generalitat Valenciana, i hi constarà el lloc de treball d'origen del participant que haja resultat adjudicatari del destí, així com del lloc adjudicat en virtut del present concurs.  
  
Els terminis de formalització del cessament i de la presa de possessió del funcionari que haja resultat adjudicatari del lloc objecte d'aquest concurs, es concretaran en la resolució per la qual es resolga el present concurs.  
  
Deu. Recursos  
Contra la present resolució, que esgota la via administrativa, podrà interposar-se recurs potestatiu de reposició davant la Direcció General de Modernització i Relacions amb l'Administració de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu davant els jutjats contenciosos administratius de València, en el termini de dos mesos des de l'endemà de la publicació en el Boletín Oficial del Estado i en el Diari Oficial de la Generalitat Valenciana, de conformitat amb el que es disposa en els articles 8.2.a, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 13 de juliol de 2022.- La directora general de Modernització i Relacions amb l'Administració de Justícia: Àngels Bixquert Sanz.